**ZMLUVA O NÁJME**

 **NEBYTOVÝCH PRIESTOROV**

uzavretá podľa ustanovení § 720 zákona č. 40/1964 Zb. Občiansky zákonník v znení neskorších predpisov a zákona č. 116/1990 Zb. o nájme a podnájme nebytových priestorov v znení neskorších predpisov medzi nasledujúcimi zmluvnými stranami:

## Zriaďovateľ: Mestská časť Bratislava – Lamač

##  Malokarpatské námestie 9

##  841 03 Bratislava

##  IČO: 00603414

##  DIČ: 2020919131

##  zastúpená: Ing. Lukáš Baňacký, starosta

 (ďalej len „zriaďovateľ“)

## Prenajímateľ: Základná škola

Malokarpatské námestie 1, Bratislava

 IČO: 42170915

 DRČ: 2022845616

 zastúpená: Mgr. Alena Petáková, riaditeľka

 (ďalej len „prenajímateľ“)

**A**

**Nájomca: Talenty, s.r.o.**Kostolná pri Dunaji 244
900 31 Senec

 IČO: 50 887 203

DRČ: 21205018895

zastúpená : Darius A. Hatok, konateľ

 (ďalej len „nájomca“)

uzatvárajú túto zmluvu o podnájme nebytových priestorov:

**Článok I.**

**Úvodné ustanovenia**

Prenajímateľ je rozpočtová organizácia s právnou subjektivitou zriadená Mestskou časťou Bratislava – Lamač, Zriaďovacou listinou zo dňa 1. 7. 2009. Organizácia vystupuje v právnych vzťahoch vo svojom mene a má vlastnú zodpovednosť z  týchto vzťahov

**Článok II.**

**Predmet a účel nájmu**

Prenajímateľ prenecháva nájomcovi do užívania nebytové priestory **– trieda 4.A** v ZŠ Malokarpatské námestie 1, Bratislava. Nebytový priestor sa nájomcovi prenecháva za účelom **vedenia lego krúžku „Tvorivé stavebnice“.**

S užívaním vyššie uvedenej triedy je spojené aj užívanie spoločných priestorov (vstupná chodba a sociálne zariadenie) a to v čase uvedenom v čl. III. tejto zmluvy.

**Článok III.**

**Doba nájmu**

Nájom sa uzatvára na dobu určitú od 03.10. 2019 do 18. 06. 2020.

1 deň v týždni: štvrtok 14.00 – 15.00

Spolu: 1hodina/týždenne

Okrem školských prázdnin, štátnych sviatkov a mimoriadnych situácii, ktoré sa vyskytnú počas školského roku 2019/2020.

**Článok IV.**

# Úhrada za nájom a služby

#

/1./ Nájomné za triedu prenajatú podľa tejto zmluvy je stanovené v zmysle Sadzobníka poplatkov za nájom nebytových priestorov v základnej školy schválených MZ MČ Bratislava Lamač – uznesenie č.41/2014/VI a jeho dodatkom a dohodou zmluvných strán vo výške **0 €/hod.**

/2./Ceny za služby spojené s užívaním nebytových priestorov bude nájomca hradiť mesačne vo výške **10,- €/hod.** za triedu na účet prenajímateľa vedený vo VÚB Bratislava, číslo účtu: **SK9202000000002615853551/0200 variabilný symbol: 200319** k 10 dňu nasledovného mesiaca. V prípade zvýšenia cien energií, najmä elektrickej energie a kúrenia, sa nájomca zaväzuje akceptovať zvýšenie platieb za služby spojené s užívaním predmetu nájmu úmerne k zvýšeniu cien energií.

/3./ V prípade omeškania nájomcu s úhradou nájomného v stanovenej lehote, je nájomca povinný platiť zmluvnú pokutu vo výške 1 % z dlžnej čiastky za každý i začatý deň omeškania.

 **Článok V.**

**Skončenie nájmu a zodpovednosť za škodu**

/1/. Nájom sa skončí uplynutím doby uvedenej v článku III. tejto zmluvy.

/2./ Pred uplynutím dohodnutej doby nájmu sú prenajímateľ a nájomca oprávnení sa dohodnúť na skončení nájomného vzťahu k určitému dňu alebo vypovedať túto zmluvu. Výpovedná lehota je 1 mesiac pre obe zmluvné strany a počíta sa odo dňa nasledujúceho po dni doručenia výpovede.

/3./ V prípade omeškania nájomcu s úhradou podľa článku IV. tejto zmluvy o viac ako 1 mesiac od 1. dňa príslušného mesiaca, nájom zaniká 1. dňa mesiaca nasledujúceho po dohodnutom dni plnenia úhrad podľa článku IV. tejto zmluvy. Ostatné nároky týmto nie sú dotknuté.

/4./ Ak prenajímateľ alebo ním riadené zariadenie preukázateľne potrebujú nebytový priestor na plnenie zverených úloh, nájom zaniká posledným dňom kalendárneho mesiaca nasledujúceho po doručení písomností nájomcovi s uvedením príslušných dôvodov.

/5./ Nájomca je v dobe nájmu zodpovedný za dodržiavanie povinností vyplývajúcich zo všeobecne záväzných právnych predpisov a je povinný správať sa v prenajatých priestoroch tak, aby nedošlo k ohrozeniu zdravia ľudí alebo škode na majetku. Nájomca zodpovedá za všetky škody na majetku, ktoré vznikli prenajímateľovi v súvislosti s výkonom činnosti podľa čl. II tejto zmluvy a ktoré nemožno považovať za obvyklé opotrebenie majetku. Nájomca preberá plnú zodpovednosť v prípade nárokov z úrazu a krádeží, ku ktorému došlo počas doby nájmu.

**Článok VI.**

**Záverečné ustanovenia**

/1./ Právne vzťahy prenajímateľa a nájomcu, ktoré nie sú touto zmluvou bližšie upravené sa spravujú príslušnými ustanoveniami zákona č. 116/1990 Zb.o nájme a podnájme nebytových priestorov v znení neskorších predpisov**.**

/2./ Zmluva je platná a účinná odo dňa podpisu zmluvnými stranami.

/3./ Podmienkou platnosti tejto zmluvy je písomný súhlas zriaďovateľa prenajímateľa s nájmom nebytového priestoru a to vo forme podpisu štatutárneho zástupcu a odtlačkom jeho pečiatky na tejto zmluve.

/4./ Túto zmluvu možno meniť len dohodou zmluvných strán formou písomného dodatku.

/5./ Zmluva sa vyhotovuje v 4 rovnopisoch, z ktorých jeden rukopis obdrží nájomca, jeden rovnopis obdrží zriaďovateľ prenajímateľa a dva rukopisy prenajímateľ.

/6./ Zmluvné strany vyhlasujú, že sa so zmluvou podrobne oboznámili, jej obsahu porozumeli a na znak súhlasu ju podpisujú.

Bratislava, dňa ....................................

...........................................................

 Ing. Lukáš Baňacký

Mestská časť Bratislava – Lamač

 /Zriaďovateľ/

Bratislava, dňa ....................... Bratislava, dňa ..................................

........................................ .....................................................

 Mgr. Alena Petáková Darius A Hatok

 za ZŠ

 /Prenajímateľ/ /Nájomca/